cyanic-selkie/wikianc huggingface dataset:
Վելիկայա Բագաչկա
Վելիկայա Բագաչկա (Велика Багачка), քաղաքատիպ ավան Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Վելիկայա Բագաչկա քաղաքատիպ ավանում բնակվում էր 5 686 մարդ։ Բնակավայրը զբաղեցնում է 5,11 կմ² տարածք։ Բնակչության խտությունը կազմում էր 1112,72 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Վելիկա Բոգաչկայի շրջանի բնակավայրեր Կատեգորիա:Ուկրաինայի քաղաքատիպ ավաններ
Սաքարթվելո (հեռուստաալիք)
«Սաքարթվելո» (საქართველო), Վրաստանում մասնավոր հեռուստաալիք. հեռարձակվում է 2007 թվականի սեպտեմբերի 1-ին։
Արտաքին հղումներ
Կատեգորիա:Վրաստանի հեռուստաընկերություններ Կատեգորիա:Վրացալեզու հեռուստաալիքներ
Աշխարհի մեծագույն վաճառականը
Աշխարհի մեծագույն վաճառականը Օգ Մանդինոյի գիրքը, որը ծառայում է որպես առևտրի հմտության և հաջողության փիլիսոփայության ուղեցույց՝ պատմելով Հաֆիդի պատմությունը, մի աղքատ ուղտապանի պատմություն, որը դառնում է հարուստ վաճառական։
Գիրքն առաջին անգամ լույս է տեսել 1968-ին և վերահրատարակվել 1983-ին Բենթըմ հրատարակչության կողմից։ Կոշտ կազմով տարբերակը լույս է տեսել Բաքքենիըր Բուքս հրատարակչությունում 1993-ի հունիսին։ 1970-ին Success Motivation ինստիտուտը իրավունք ձեռք բերեց արտադրելու աուդիո ձայնագրությունը։
Եթե պահպանվի Մանդինոյի առաջարկած ընթերցանության կարգը, ապա գիրքը կարդալու համար ավելի քան տասը ամիս կպահանջվի։
Հրահանգն է կարդալ Գալար I-ը (Գլուխ 8) ուղիղ երեսուն օր՝ օրական երեք անգամ։ Առաջին գալարի երեսունօրյա ընթերցումն ավարտելուց հետո միայն կարելի է կարդալ Գալար II-ը (Գլուխ 9) և այսպես մինչև Գալար X (Գլուխ 17)։
Գրքի փիլիսոփայությունը
Մանդինոն սստեղծել է Տասը Գալարների լեգենդը։ Դրանք են՝
Նրա հիմնական մեսիջը «արա դա հիմա»-ն է։ Իններորդ Գալարում «Ես կգործեմ հիմա» նախադասությունն օգտագործված է 18 անգամ։ Դերասան Մեթյու Մակքոնահին նշել է, որ այս գիրքը փոխել է իր կյանքը ։ Թարիք Ջամիլը նույնպես խորհուրդ է տալիս գիրքը՝ ասելով, որ յուրաքանչյուր ոք, ով հաջողություն է փնտրում, պետք է կարդա այս գիրքը։
Աշխարհի մեծագույն վաճառականը մաս երկու և պատմության վերջը
Սա Մանդինոյի 1968-ի բեսթսելլեր գրքի շարունակությունն է՝ հրատարակված 1988 թվականին։ Գործողությունները տեղի են ունենում առաջին ամսից քառասուն տարի առաջ․ գլխավոր հերոսը՝ Հաֆիդը, վշտալի դրության մեջ է՝ սգալով իր կնոջ՝ Լիշայի մահը։ Պատմությունը սկսվում է Հաֆիդի մենության տարիներից, երբ երազում տեսնում է մի անծանոթի, որը հայտնվում է նրա շեմին և Հաֆիդին դուրս է հանում ծերությունից՝ սկսելու նոր արկածախնդրություն ։
Ծանոթագրություններ
Կատեգորիա:Օգ Մանդինոյի գրքեր Կատեգորիա:Ինքնուսույց գրքեր Կատեգորիա:ԱՄՆ-ի գրականություն Կատեգորիա:1988 գրքեր
Բացևո
Բացևո (Бацеве), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1785 թվականին։
2001 թվականի տվյալներով Բացևո գյուղում բնակվում էր 114 մարդ։ Բնակավայրը զբաղեցնում է 0,54 կմ² տարածք։ Բնակչության խտությունը կազմում էր 211,11 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Օլևսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1785 թվականին հիմնադրված բնակավայրեր
Անգուրի Ռայս
Անգուրի Ռայս (Angourie Rice, ), ավստրալիացի դերասանուհի, հայտնի՝ «Այդ հաշված ժամերը»  (Ռոուզի դերում) և «Փառքի տղաները» (Խոլլիի դերում) ֆիլմերում մարմնավորած դերերով։
Մանկության տարիներ
Ռաիսև ծնվել է Մելբուրնում, հայրը հայտնի ռեժիսոր Ջերեմի Ռայսոնն է, իսկ մայրը բանաստեղծուհի Կետի Ռայսան։ Հինգ տարի անընդմեջ նա ապրել է Պերթում, իսկ հետո որոշ ժամանակ Գերմանիայի Մյունխեն քաղաքում մինչև ընտանիքը նորից կվերադառնար Մելբուրն ։
Կարիերա
2013 թվականին Ռաիսը առաջնախաղ է կատարել «Այդ հաշված ժամերը» ֆիլմում, որտեղ նկարահանվել է Նատանոմ Ֆիլլիպսոմի հետ։ Ֆիլմի ռեժիսորը և սցենարիստը Զակ Խիլդիչն էր։ Ֆիլմի սկզբում և վերջում երևան են եկել «Զբոսաշրջություն դինոզավրերի հետ» հատվածը :
2016 թվականին Ռաիսը Դուգի Բոլդուինոնի, Ջոելեմ Լոկոմի, Ռաղատրոմ Ադամսոմի և Մեթթոմ Տեստրոի հետ խաղացել է «Կորուսյալները։ Ստվերների գիրքը» ֆանտաստիկ ֆիլմում ։ Այնտեղ նա մարմնավորել է Թեգանին և իր խոսքերով այդ դերը նրան շատ է դուր եկել։
Նույն տարում Ռայսը խաղացել է «Հիանալի տղաներ» կատակերգական ֆիլմում Ռասսել Քրոուի և Ռայնոմ Գոսլինգի հետ։ Ֆիլմի ռեժիսորը Շեյն Բլեկը էր ։ Ֆիլմի պրեմիերան տեղի է ունեցել 2016 թվականի մայիսի 20-ին Warner Bros Pictures-ում։ 2017 թվականին նկարահանվել է Թոմաս Պ. Կուլինինի ստեղծագործության ադապտացիա «Ճակատագրական գայթակղությունը» ֆիլմում, որի պրեմիերան տեղի է ունեցել 2017 թվականին Կանի կինոփառատոնի ժամանակ, որտեղ Կապպոլան հանդես է եկել լավագույն ռեժիսոր անվանակարգումում ։
Ֆիլմագրություն
Ֆիլմեր
Հեռուստատեսություն
Արտաքին հղումներ
Կատեգորիա:Անձինք այբբենական կարգով Կատեգորիա:2001 ծնունդներ Կատեգորիա:Ավստրալիայում ծնվածներ Կատեգորիա:Ավստրալիացի դերասանուհիներ Կատեգորիա:Ավստրալիացի կինոդերասանուհիներ
Ջուլիա Բուտրոս
Ջուլիա Բուտրոս (جوليا بطرس) (ապրիլի 1, 1968, Բեյրութ, Լիբանան), լիբանանցի հայտնի երգչուհի։ Զիադ Բուտրոսի քույրն է և Կրթության նախարար Էլիաս Բու Սաաբի կինը ։
Կենսագրություն
Ջուլիա Բուտրոսը ծնվել է 1968 թվականի ապրիլի 1-ին Բեյրութում՝ քրիստոնյա մարոնականների ընտանիքում։ Հայրը Լիբանանի Տյուրոս քաղաքից էր, մայրը՝ Պաղեստինի հայուհի։ Սովորել է Ռոզարի Սիսթերս դպրոցում, որտեղ երգում էր դպրոցի երգչախմբում։ Մեծանալիս ինքն ու եղբայրը մեծապես ազդվել են Զիադ Ռահբանիի աշխատանքներից։ Երբ 12 տարեկան էր, Էլիաս Ալ Ռահբանի ստուդիայում ձայնագրեց առաջին երգը՝ «A Maman», որից հետո ևս երկուսը՝ «C'est la Vie» և «Viens dans Ma Vie» ։
2006 թվականի հոկտեմբերի 11-ին Ջուլիան նոր սինգլ թողարկեց՝ «Սիրելիներս»։ Երգի խոսքերը գրվել են 2006 թվականին Հեզբոլլահի և Իսրայելի միջև սկսված Ամառային պատերազմի ժամանակ Հեզբոլլահի գլխավոր քարտուղարի՝ Հասան Նասրալլահի՝ Հարավային Լիբանանի մարտիկներին ուղարկած նամակի հիման վրա ։ Ղասան Մաթար պոետը ադապտացրեց բնօրինակ տեքստը։ Երաժշտությունը գրվել է Ջուլիայի եղբոր՝ Զիադի կողմից, գործիքավորումը կատարել է Միշել Ֆադելը։ Երգի վաճառքից ստացված հասույթը փոխանցվեց Հեզբոլլահի մարտիկների ընտանիքներին և բոլոր այն լիբանանցիներին, որոնք զոհվեցին Իսրայելա-լիբանանյան հակամարտության ժամանակ ։ Վաճառքից ընդհանուր առմամբ 3 մլն դոլար փոխանցվեց լիբանանցի քաղաքացիների ընտանիքներին, զինվորներին, պաշտպանության ուժերին և Հեզբոլլահի զինվորականներին, որոնք զոհվել էին Իսրայելա-լիբանանյան հակամարտության ժամանակ ։ Գումարը նախատեսվածից 3 անգամ ավել էր ։ Նահեր էլ Բարեդ գործողության ժամանակ զոհված լիբանանցի զինվորների ընտանիքները ևս գումար ստացան ։
Արտաքին հղումներ
Կատեգորիա:Լիբանանահայ երգչուհիներ Կատեգորիա:Լիբանանցիներ հայկական սերմամբ
Սպիտակաջուր (գետ, Սյունիքի մարզ)
Սպիտակաջուր, գետակ Հայաստանի Սյունիքի մարզում։ Սկիզբ է առնում Բաղացսար լեռան արևելյան լանջերից և Շիշկերտ գյուղից 2,5 կմ հյուսիս-արևմուտք միախառնվում մայր գետին։ Հանդիսանում է Շիշկերտ գետի աջ օժանդակը։ Ունի 2 կմ երկարություն ։
Ծանոթագրություններ
Կատեգորիա:Սյունիքի մարզի գետեր Կատեգորիա:Շիշկերտ գետի վտակներ
Կոսովոյի միջազգային կառավարական խումբ
Խումբը պատասխանատու էր Կոսովոյի միջազգային քաղաքացիական ներկայացուցչի (ICR) նշանակման և վերահսկման համար ։ ԿԽՄԿ-ը Կոսովոյի «վերջնական լիազորությունն էր, որը վերաբերում էր ծրագրի մեկնաբանմանը» և «ունակ էր չեղյալ հայտարարել Կոսովոյի իշխանությունների կողմից ընդունված որոշումները կամ օրենքները, և պատժամիջոցներ կիրառել ու հեռացնել պետական ​​պաշտոնյաներին, որոնց գործողությունները նա որոշել էր անհամապատասխանեցնել» ծրագրի հետ։ Եվրամիության հատուկ ներկայացուցիչը (EUSR) Կոսովոյում (նշանակված Եվրախորհրդի կողմից) ISG- ի կողմից վերանշանակվեց որպես ICR:
2012 թվականի սեպտեմբերի 10-ին Միջազգային կառավարման խումբը ունեցավ իր վերջին հանդիպումը և պաշտոնապես ավարտեց իր ղեկավարումը ։
Անմիջական գործողությամբ, CSP- ն այլևս գոյություն չունի որպես առանձին և գերակա իրավական իշխանություն, և Կոսովոյի Հանրապետության Սահմանադրությունը այժմ հանդիսանում է երկրի իրավական դաշտի միակ հիմքը։
Անդամ երկրներ
25 երկիր կան, որոնք անդամ էին Կոսովայի միջկառավարական խմբին, որնցից 15 -ը կազմավորման փուլում էին, և տասը այլ երկրներ միացան հետագայում ։ Խմբի յուրաքանչյուր երկիր ճանաչեց Կոսովոյի անկախության հռչակագիրը The Group was composed of 20 EU member states and five non-EU countries. :
Ահտիսարիի նախագիծն ի սկզբանե սահմանում էր ISG- ն, որը բաղկացած էր հետևյալ երկրներից.
ISG- ն ասում էր, որ «ISG- ի անդամ դառնալու չափանիշներից մեկը Կոսովոյի անկախության ճանաչումն էր»։ Խումբը կազմված էր  20 անդամ պետություններից և հինգ երկրներից ։
Անտյե Կրոգ
Անտյե Կրոգ (Antjie Krog, ), հարավաֆրիկացի գրող, բանաստեղծուհի և լրագրողուհի, գրում է աֆրիկաանսով և անգլերենով։
Ստեղծագործական կյանք
Ստեղծագործական առաջին քայլերը եղել են որպես պոետ, արդյունքում գրել է նաև արձակ ստեղծագործություններ և հանդես եկել որպես լրագրող, դրամատուրգ և թարգմանիչ, մանկական գրքերի հեղինակ։
Ճանաչում
Քննադատները Անտյե Կրոգին անվանում են «Հարավային Աֆրիկայի Պաբլո Ներուդա»։ Արժանացել է Էժեն Մարեի և մի շարք այլ ազգային մրցանակների։ Հարավային Աֆրիկայի մի քանի համալսարանների պատվավոր դոկտոր։
Արտաքին հղումներ
Կատեգորիա:Հարավաֆրիկացի բանաստեղծուհիներ Կատեգորիա:20-րդ դարի հարավաֆրիկացի բանաստեղծներ Կատեգորիա:21-րդ դարի հարավաֆրիկացի բանաստեղծներ Կատեգորիա:Հարավաֆրիկացի լրագրողներ Կատեգորիա:Հարավաֆրիկացի գրողներ Կատեգորիա:Հարավաֆրիկացի դրամատուրգներ Կատեգորիա:Անգլալեզու բանաստեղծներ Կատեգորիա:Անգլալեզու արձակագիրներ Կատեգորիա:Հարավաֆրիկյան համալսարանի շրջանավարտներ Կատեգորիա:Կին դրամատուրգներ Կատեգորիա:Բանաստեղծներ այբբենական կարգով
Կիրբիտովո (Ռոդիոնովո-Նեսվետայսկի շրջան)
Կիրբիտովո (Кирбитово), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Կուտեյնիկովսկի գյուղական համայնքի կազմի մեջ։
Կատեգորիա:Ռոստովի մարզի Ռոդիոնովո-Նեսվետայսկի շրջանի բնակավայրեր Կատեգորիա:Ռուսաստանի խուտորներ
Փոլկ շրջան (Մինեսոտա)
Փոլկ շրջան (Polk County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 5,103 կմ² է, բնակչությունը՝ 31,369 մարդ (2000 թ. տվյալներով)։ Շրջկենտրոնն է Քրուկստոն բնակավայրը։ Կազմավորվել է 1858 թ.։
Կատեգորիա:Մինեսոտա նահանգի շրջաններ
Փոքր Տայդոն
Փոքր Տայդոն (Малый Тайдон), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տայդոն գետի ձախ ափին՝ 101 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ գետ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը ․
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Դոնդողե կամ մարմելադե կոնֆետներ
Դոնդողե կամ մարմելադե կոնֆետներ, փոքր, լոբու տեսքով շաքարե կոնֆետներ են`փափուկ կեղևներով և խիտ ժելատին ինտերիերով։ Այն հիմնականում պատրաստված է շաքարավազից և վաճառվում է ըստ գույների և համերի։
Պատմություն
Դոնդողե կոնֆետները առաջին անգամ հիշատակվել են 1861 թ.,երբ Բոստոնի հրուշակագործ Ուիլյամ Շրաֆտը մարդկանց կոչ էր անում իր դոնդողե կոնֆետները Ամերիկյան քաղաքացիական պատերազմի ժամանակ ուղարկել զինվորներին :1905 թ. Հուլիսի 5ին առաջին անգամ դոնդողե կոնֆետների մասին տպագրվեց Չիկագոյի ամենօրյա ամսագրում։ Գովազդը հրապարակում էր մեծ քանակությամբ դոնդողե կոնֆետներ, որոնք վաճառվում էին մեծ ծավալով`ինը ցենտով մեկ ֆունտով։ Պատմաբանների մեծամասնությունը պնդում է, որ դոնդողե կոնֆետները պատրաստվել են առաջին անգամ Միացյալ Նահանգներում`Զատկի տոնակատարությունների հետ, իսկ 1930-ականների ընթացքում`որոշ ժամանակ անց ՝այն ստացել է ձվի տեսք ։
Այլ մշակույթներում
Երբ 1963-ին սկսվեց Բիթլմանիան, ԱՄՆ-ում «Բիթլզ» -ի երկրպագուների մի խումբ դոնդողե կոնֆետներ նետեցին նրանց համերգի ժամանակ (Մեծ Բրիտանիայում երկրպագուները Ջ.Հարիսոնի վրա նետեցին դոնդողե կոնֆետներ, քանի որ, ըստ տեղեկությունների, Ջ.Հարիսոն սիրում էր ուտել դոնդողե կոնֆետներ)  ։
Ծանոթագրություններ
Կատեգորիա:Աղանդեր Կատեգորիա:Ամերիկյան հայտնագործություններ
Վատկու
Վատկու (Vatku), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 19 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիհուլա շրջանի բնակավայրեր Կատեգորիա:Էստոնիայի գյուղեր
Ալմագրո
Ալմագրո, (իսպ. Barrio Almagro) Բուենոս Այրեսի քաղաքային շրջաններից մեկն է։ Տեղակայված է № 5 կոմունայում, որը գտնվում է Ռիո դե Ժանեյրոյի Ավենիդա, Ավենիդա Ռիվադավիյա, Ավենիդա Լա Պլատա, Ավենիդա Ինդեպենդենսե, Սանչեզ դե Լորիյա, Սանչեզ դե Բուստամանտե, Ավենիդա Դիազ Վելեզ, Գալլո, Ավենիդա Կորդոբա,  Իսրայելի Ավենիդա պետության ու Ավենիդա Անխել Գալիարդո փողոցների միջև։ Սահմանակից է Վիլյա Կրեսպո, Պալերմո և Ռեկոլետա շրջաններին, իսկ հյուսիս-արևելքում Բալվաներա, հարավում Բոեդու և արևմուտքում Կաբալիտո շրջաններին։
Աշխարհագրություն
Ալմագրոն սահմանակից է Ռիո դե Ժանեյրոյի Ավենիդա, Ավենիդա Ռիվադավիայի, Ավենիդա Լա Պլատայի, Ավենիդա Ինդեպենդենսիայի, Սանչես դե Լորիայի, Սանչես դե Բուստամանտեի, Ավենիդա Դիաս Վելեսի, Գալոյի, Ավենիդա Կորդոբայի, Ավենիդա Անարդո և Ավենիդա փողոցներին։ Տարածքը սահմանակից է Վիլլա Կրեսպո, Պալերմո և Ռեկոլետա տարածքներին հյուսիս-արևելք, Բալվաներա շրջանին, արևելքում Սան Կրիստոբալին, հարավում Բոեդոյին և արևմուտքում Կաբալիտոին ։
Ալմագրոյի տարածքը կազմում է մոտ 4,1 կմ², բնակչությունը մոտ 128 206 բնակիչ, ըստ 2001 թվականի մարդահամարի, բնակչության խտությունը 31 270 մարդ / կմ²։
Պատմություն
Տարբեր պատմաբանների միջև կան տարաձայնություններ տարածքի ծագման վերաբերյալ։ Մինչ ոմանք պնդում են, որ տարածքի անվանումն առաջացել է Տորիբիո Ալմագրոյին պատկանող հողատարածքից, մյուսները կարծում են, որ տարածքը պատկանել է Ալմագրոյին և Խուան Մարիա դե լա Տորեին։ Վերջին հայտարարությունը ամենատարածվածն է, և ընդունված վարկած է, որ Կառլոս Սանտոս Դոս Վալենտեն 1839 թվականին իրենցից գնել է իրենց ամառանոցը։ Տարածքը վերածնվեց 1857 թվականին Արևմտյան երկաթուղու շահագործմամբ և Ալմագրո կայանի կառուցմամբ, որը գործեց մինչև 1880 թվականի վերջը։ Կայանը գտնվում էր Ֆրանցիսկո դե Ֆիգեորա Ակունայի վրա, որը գոյություն է ունեցել մինչև 1903 թվականը։ Տարածքով անցնում էր հին տրամվայի երթուղին, որն այս վայրում աշխատում էր 19-րդ դարի վերջին և 20-րդ դարի սկզբին։
Բալչիկլի (գյուղ, Բակալինսկի շրջան)
Բալչիկլի (Балчиклы, Балсыҡлы), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 234 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բակալինսկի շրջանի բնակավայրեր
Կուդյարովո
Կուդյարովո (Кудьярово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
Ուետոր Վեգա (քաղաք)
Ուետոր Վեգա (Huétor Vega), քաղաք և համայնք Իսպանիայում, մտնում է Գրանադա պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։
Համայնքը մտնում է Ոեգա–դե–Գրանդա շրջանի կազմի մեջ։ Տարածքը՝ 4 կմ²։ Բնակչությունը՝ 11 551 (2010)։
Արտաքին հղումներ
Կատեգորիա:Գրանադա պրովինցիայի մունիցիպալիտետներ
Լազար Ագրիյան
Լազար Սամսոնի Ագրիյան, հայ գեղանկարիչ, գրաֆիկ։
Կենսագրություն
1931-1932 թթ. սովորել է Ադրբեջանի գեղարվեստական տեխնիկումում, 1932-1933 թթ.՝ Լենինգրադի նկարչության, քանդակագործության և ճարտարապետության ինստիտուտում։ Ցուցահանդեսներին մասնակցել է 1933 թվականից։ 1942 թվականին անհատական ցուցահանդես է ունեցել Երևանում։
Գլխավոր գործերից են՝ «Ս. Մուսայելյանի, Բ. Ղարիբջանյանի և Ս. Ալավերդյանի գնդակահարումը», «Մայոր Դարբինյանը մարտի է գնում», «Ուզբեկուհի», ինչպես նաև «Սամարղանդ», «Կոլտնտեսային նկարներ» ջրաներկ աշխատանքների շարքը։ «Շահումյանի փողոցը Էրիվանում» (1937) և «Դպրոցի կառուցումը Երևանում» (1937) ստեղծագործությունները գտնվում են Հայաստանի ազգային պատկերասրահում։
Ապրել է Սամարղանդում ։
Ծանոթագրություններ
Կատեգորիա:Հայ նկարիչներ Կատեգորիա:Հայ գեղանկարիչներ Կատեգորիա:Հայ գրաֆիկներ
(2424) Տաուտենբուրգ
(2424) Տաուտենբուրգ (Tautenburg), աստերոիդ աստերոիդների հիմնական գոտում։ Հայտնաբերվել է 1973 թվականի հոկտեմբերի 27-ին Ֆրեյմուտ Բորնգենի և Կարստեն Կիրշչի կողմից Տաուտենբուրգում ։
Միջին հեռավորությունը Արեգակից կազմում է 2,349081 ա. մ., առավելագույնը մոտենում է 2,0323 ա. մ. հեռավորության վրա և հեռանում 2,6659 ա. մ. ։ Արեգակի շուրջ մեկ ամբողջական պտույտ է կատարում 1315,06 երկրային օրվա ընթացքում, իր ուղեծրով շարժվելով միջինում 0,273752 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,92° անկյուն։
Սարանդա
Սարանդա (Saranda կամ Sarandë), առողջարանային քաղաք Ալբանիայի Վլյորայի գավառում։
(2424) Տաուտենբուրգ
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Կարստեն Կիրշչի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սարանդա
Պատմություն
Քաղաքի ներկայիս անվանումը գալիս է Ագիի Սարանդա (Άγιοι Σαράντα) կամ Սանտի-Կուրանտա (Santi Quaranta) մենաստանի անունից։ Հնում քաղաքը կոչվում էր Օնչեսմուս. այդպես այն անվանել էր Կաոն (Կաոնիանս) ցեղախումբը (որոշ տվյալներով՝ հին հունական ցեղ, այլ տվյալներով՝ իլլիրյան)։ 1912 թվականի նոյեմբերի 28-ին քաղաքից ոչ հեռու՝ Վլյորայում, հռչակվել է Ալբանիայի անկախությունը, սակայն փաստացիորեն այդ ժամանակվանից մինչ 1920 թվականը երկրի տարածքը պարբերաբար շրջափակման էր ենթարկվում իտալական, սերբական ու հունական զորքերի կողմից։
Երբ 1939 թվականին քաղաքը գրավվեց իտալական բանակի կողմից, շրջափակողներն այն վերանվանեցին Պորտո-Էդդա (Porto Edda)՝ ի պատիվ Բենիտո Մուսոլինիի ավագ դստեր՝ Էդդա Մուսոլինիի։ Սակայն հույները, որ դեռ հնուց այս տարածաշրջանը՝ Հյուսիսային Էպիրը (Βόρειος Ήπειρος), համարում են Մեծ Հունաստանի մաս, 1940 թվականին արագորեն վտարեցին իտալացիներին, թեև ոչ երկար ժամանակով։ Գերմանիան, Իտալիան ու Բուլղարիան 1941 թվականին սկսեցին Հունաստանի շրջափակումը։ Իտալացիերը պարտություն կրեցին 1943 թվականին, և նրանց զորքերը հեռացան Ալբանիայից։ 1944 թվականին գերմանացիները վտարվեցին երկրից, իսկ Երկրորդ համաշխարհային պատերազմի ավարտից հետո Սարանդան Վլյորայի գավառի Սարանդայի շրջանի վարչական կենտրոնն է։
1997 թվականին Սարանդան դարձավ Ալբանիայում լայն տարածում գտած անկարգություների անցկացման վայրերից մեկը։
Տեսարժան վայրեր
Սարանդայի հենց կենտրոնում գտնվում են ուղղափառական տաճար և միջնադարյան սինագոգ։ Ոչ հեռու տեղակայված է հնագիտական թանգարան-արգելավայրը՝ հնագույն Բուտրինտի քաղաքի ավերակները, որ ընդգրկված է ՅՈՒՆԵՍԿՕ-ի համաշխարհային ժառանգության ցանկում, ինչպես նաև մեկ այլ անտիկ քաղաքի՝ Ֆինիչիի ավերակները, որտեղ, ըստ որոշ հետազոտողների, գտնվում է հունականին նման Ակրոպոլ, բայց զգալիորեն ավելի մեծ չափերի։ Սարանդայի շրջակայքում են գտնվում նաև քարե դարի՝ Ալբանիայում հայտնաբերված ամենաշատ հուշարձանները, այդ թվում՝ Կոստանդնուպոլսյան քարանձավները։
Տնտեսություն
Քաղաքի տնտեսության կարևորագույն ոլորտն է զբոսաշրջությունը, որ պայմանավորված է տեղի կլիմայի առանձնահատկություններով. այստեղ տարվա մեջ լինում են միջինը 300 արևոտ օրեր։ Զբոսաշրջության զարգացմանը նպաստում են նաև լողափերի առկայությունը, ինչպես նաև ոչ հեռու համաշխարհային ճանաչում ունեցողհունական Քորֆու կղզուց ոչ հեռու տեղակայված լինելը։
Ծանոթագրություններ
Կատեգորիա:Ալբանիայի քաղաքներ
Անթալիայի տուրիզմի ակադեմիա
Անթալիայի տուրիզմի ակադեմիա  (Academy of Tourism Antalya), ռուսերեն և անգերեն լեզուներով ուսուցմամբ բարձրագույն ուսումնական հաստատություն Թուրքիայում։ Այն արտոնագրված է Թուրքիայի կրթության նախարարության կողմից և հավատարամագրված է ԱՄՆ ասոցիացիաների կրթության ինստիտուտի կողմից (AH & LA): Վերապատրաստման համակարգը հիմնված է «EI-AHLA» և «BKF» կրթական ծրագրերի հիման վրա։
Ընդհանուր տեղեկություններ
Անթալիայի տուրիզմի ակադեմիան (EDUANT), որի կազմի մեջ է մտնում «Ozel Antalya» տուրիզմի միջազգային քոլեջը, հիմնադրվել է 2000 թվականին, այն Թուրքիայի առաջին ուսումնական հաստատություններից մեկն է, որն ուսանողներին սկսել է հավաքագրել ԱՊՀ երկրներից՝ ռուսերենով ուսուցման համար։ Երկու տարի Անթալիայում և մեկ տարի անց Եվրոպայում ուսման ավարտից հետո ուսանողները ստանում են բակալավրի աստիճան։
Սպիտակ, կապույտ, դեղին ֆիրմային գույներն ընտրվել են 2004 թվականին, ուսանողների ընդհանուր քվեարկությամբ։
Ակադեմիայի ուսումնական կենտրոնը գտնվում է Թուրքիայի Անթալիա քաղաքում։
Նոր կամպուս
2015 թվականին կառուցվեց նոր կամպուս, որը հագեցած էր ավելի քան 8000 մ քառակուսի տարածքով կրթական մասնաշենքերով՝ ժամանակակից սարքավորումներով և համակարգչային տեխնոլոգիաներով, կենսաբանության, ֆիզիկայի և քիմիայի գործնական պարապունքների անցկացման լաբարատորիաներով, բաց կիսաօլիմպիական լողավազանով, փակ լողավազանով, լողավազան՝ բուժիչ ծովային ջրով, 405 տեղանոց ռեստորանով և սրճարանով, պարային ստուդիայով և դիսկոտեկների դահլիճով, մարզադահլիճով և ֆիթնես ակումբով։
Ղեկավարություն և դասախոսական կազմ
Ակադեմիայի ռեկտոր և հիմնադիր՝ Զաֆեր Բիկկենօղլու (Zafer Bikkenoglu):
Ակադեմիայի դասախոսներն ունեն առաջին և բարձրագույն որակավորման դասակարգ, անցնում են տարեկան որակավորման դասընթացներ, թեստավորում։ Թափուր հաստիքների համար ուսուցիչների ընտրությունն իրականացվում է մրցույթային հիմքերով։
Ուսուցում
Ուսուցումը իրականացվում է առկա և հեռակա ձևերով, ինչպես նաև հնարավորություն է տալիս համատեղել աշխատանքն ու ուսուցումը։ 9-րդ դասարանի հիմքի վրա ուսման տևողությունը տևում է 4 տարի, 11-րդ դասարանի՝ 3 տարի, ուսումնառության ժամանակահատվածում ներառված է 6 ամսվա պրակտիկա՝ 5 աստղանի հյուրանոցում։ Ուսուցումը վճարովի է, հնարավորություն կա շահելու դրամաշնորհ և ստանալ արտոնություններ։
Ակադեմիայի ուսանողներ կարող են դառնալ 9-րդ և 11-րդ դասարանի շրջանավարտները, թերի մասնագիտական և բարձրագույն հաստատությունների շրջանավարտները։ Բացի այդ, ակադեմիայում մշակվել է Ատլանտյան ծովափի խոշորագույն հյուրանոցներում պրակտիկա անցնելու հատուկ ծրագիր ողջ սեզոնի ընթացքում։
Մասնագիտություններ, որոնք վերապատրաստվում են Աթալիայի զբոսաշրջության համար.
Ակադեմիայում դասընթացներն անց են կացվում Ռուսաստանի և Եվրոպական չափանիշների համաձայն։ Ակադեմիայում իրականացվում են ուսանողների և դասասխոսների կողմից մշակված սոցիալական նախագծերը. Դպրոցների միջազգային օլիմպիադա, երիտասարդության համարզբոսաշրջության փառատոն , ղազախ գեղեցկության մրցույթ «Казақ аруы Түркия» , «Ընդհանուր թելադրություն» , համաքաղաքային տոների կազմակերպում, որոնց մասնակցում են ոչ միայն ուսանողները, այլ նաև շատ ռուսներ Անթալիայում։
Ակադեմիան հանդիսանում է «ATLAS» միջազգային ասոցացիայի անդամ, ընդգրկված է Եվրոպայի հյուրընկալության դպրոցների ցանկում՝ «Best Hospitality Schools in Europe» (EURODIP) , ինչպես նաև անդամակցվում է զբոսաշրջության և հյուրընկալության կրթության ասոցացիայում (AMFORHT) : 2014 թվականի տուրիզմի ակադեմիան դարձել է անգլերենի միջազգային «TOEFL» քննության ընդունման սերտիֆիկացված կենտրոն ։ Բացի այդ Անթալիայի զբոսաշրջության ակադեմիան ՄԱԿ-ին առընթեր զբոսաշրջության համաշխարհային կազմակերպության « UNWTO»-ի ասոցացված անդամ է ։
Համագործակցություն
Անթալիայի տուրիզմի ակադեմիան ակտիվորեն համագործակցում է ԱՄՆ-ի հյուրանոցների ասոցացիայի, կրթական ինստիտուտի, Բուդաբեշտի հանրային կապերի, բիզնեսի և արվեստի ինստիտուտի (BKF), Դերբիի համալսարանի (Մեծ Բրիտանիա), Եվրոպական EU համալսարանի (Իսպանիա), IMI (Շվեցարիա) հյուրանոցային կառավարման միջազգային ինստիտուտի, Թուրան քոլեջի (KZ) (Ղազաղստան), ինչպես նաև ավելի քան 200 ուսումնական հաստատությունների հետ ամբողջ աշխարհում ։
Կեցություն
Օտարերկրյա ուսանողները բնակվում են ակադեմիայի նստավայրում, որտեղ նրանց տրամադրվում է ամեն ինչ, որն անհրաժեշտ է, հարմարավետ հանգստի և ուսուցման համար։ Աջակցվում է ուսանողների մշտական համակողմանի զարգացմանը՝ ժամանակակից լատինոամերիկյան պարերի ստուդիա, հիփ-հոփ, վոկալ, ջութակ և դաշնամուր, կարատեի, քունգ-ֆուի, ֆուտբոլի և վոլեյբոլի բաժինները։
Արտաքին հղումներ
Կատեգորիա:2000 հիմնադրված կրթական հաստատություններ
Խարաբեք (Մշո գավառ)
Խարաբեք, գյուղ Արևմտյան Հայաստանում, Բիթլիսի վիլայեթի Մշո գավառում ։ Գտնվում է Մուշ քաղաքից 47 կմ հյուսիս-արևմուտք՝ Մշո Սուրբ Կարապետ վանքի հարավային կողմում։
Բնակչություն
XX դարի սկզբում ուներ 20 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Բելայա Բալկա (Զուբրիլինսկոյե գյուղական համայնք)
Բելայա Բալկա (Белая Балка), գյուղ Ռուսաստանի Ռոստովի մարզի Չերտկովսկի շրջանում։ Մտնում է Զուբրիլինսկի գյուղական համայնքի կազմի մեջ։
Կատեգորիա:Ռոստովի մարզի Չերտկովսկի շրջանի բնակավայրեր Կատեգորիա:Ռուսաստանի խուտորներ
Բոնդուրովկա (գյուղ, Չեչելնիկի շրջան)
Բոնդուրովկա (Бондурівка), գյուղ Ուկրաինայի Վիննիցայի մարզի Չեչելնիկի շրջանում։ Հիմնադրվել է 1880 թվականին։
2001 թվականի տվյալներով Բոնդուրովկա գյուղում բնակվում էր 913 մարդ։ Բնակավայրը զբաղեցնում է 3,7 կմ² տարածք։ Բնակչության խտությունը կազմում էր 246,76 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Չեչելնիկի շրջանի բնակավայրեր Կատեգորիա:Ուկրաինայի գյուղեր Կատեգորիա:1880 թվականին հիմնադրված բնակավայրեր
Բելգիա
Բելգիա, պաշտոնապես Բելգիայի Թագավորություն (Le Royaume de Belgique, Koninkrijk België, Das Königreich Belgien), դաշնային թագավորություն Եվրոպայում։ Բելգիան կառավարում է թագավորը, բայց նրա իշխանությունը սահմանափակված է խորհրդարանով։ Սահմանակցում է Նիդերլանդներին, Գերմանիային, Լյուքսեմբուրգին և Ֆրանսիային։ Բելգիան Եվրոպական Միության հիմնադիր անդամ է, ինչպես նաև Բելգիայում են գտնվում Եվրամիության, ՆԱՏՕ-ի և այլ միջազգային կառույցների նստավայրերը։
Բելգիայի տարածքը կազմում է 30.528 կիլոմետր քառակուսի, իսկ բնակչությունը կազմում է :
Լինելով Գերմանական և Լատինական Եվրոպայի մշակութային սահմանագծին՝ Բելգիայում տարածված է երկու հիմնական լեզու. հոլանդերեն, որով խոսում են ֆլամանդացիները, որոնք կազմում են բնակչության 59 %-ը, և ֆրանսերեն, որով խոսում են հիմնականում վալոնները և կազմում են բնակչության 41 %-ը։ Բացի այդ, Բելգիայում ապրում է փոքրաթիվ գերմանախոս բնակչություն։
Բելգիան դաշնային սահմանադրական միապետություն է կառավարության խորհրդարանական համակարգով։ Այն բաժանված է երկու հիմնական տարածաշրջանի. հյուսիսում հոլադախոս ֆլամանդացիներն են, իսկ հարավում՝ ֆրանսախոս Վալոնիան։ Բրյուսելը պաշտոնապես երկլեզու է, այստեղ մեծամասնություն են ֆրանսախոսները, և հանդիսանում է անկլավ ֆլամանդական տարածաշրջանում
Պատմականորեն Բելգիան, Նիդերլանդները և Լյուքսեմբուրգը հայտնի են եղել «Ստորին երկրներ» անվանմամբ, այն զբաղեցրել է ավելի մեծ տարածք քան ներկայիս Բենիլյուքսի երկրները միասին։ Տարածաշրջանը լատիներենով կոչվել է Բելգիկա, Հռոմեական պրովինցիա Գալիա Բելգիկայից հետո, այն զբաղեցրել է մոտավոր ներկայիս Բելգիայի համահունչ տարածք։ Միջնադարի վերջում մինչև 17-րդ դարը Բելգիայի տարածքը բարգավաճել է և եղել է առևտրի և մշակույթի կենտրոն։ 16-րդ դարից մինչև 1830 թվականի Բելգիական հեղափոխությունը Բելգիան եղել է Նիդերլանդների կազմում։ Տարածքը եղել է շատ եվրոպական տերությունների համար կռվադաշտ, ինչը եղավ նաև երկու համաշխարհային պատերազմների ժամանակ։
Մ.թ.ա.
Մ․ թ․ ա․ մոտ 300 թվականին Բելգիայում բնակություն են հաստատել բելգերի կելտական ցեղերը (այստեղից էլ՝ երկրի անվանումը)։ Մ․ թ․ ա․ 57 թվականին Բելգիան գրավվեց Հուլիոս Կեսարի կողմից։ Մ.թ.3-5 դարեր Բելգիայի տարածքը բնակեցրին գերմանական ցեղերը (ֆրանկներ, ֆրիզներ, սաքսեր)։ 5-9-րդ դարերում Բելգիան մտնում էր Ֆրանկական պետության կազմի մեջ։ Ֆեոդալիզմի զարգացման ընթացքում Բելգիայի տարածքում առաջացան Ֆլանդրիա, Նամյուր, Գեննեգաու (Էնո) կոմսությունները, Լիեժ եպիսկոպոսությունը, Բրաբանտ դքսությունը։
XII-XIII դարեր
XII-XIII դդ․ բելգիական տարածքները, հատկապես Ֆլանդրիան, վերածվեցին Եվրոպայի «արհեստանոցի» և միջազգային առևտրի կարևոր հանգույցի։ Բարգավաճեցին քաղաքները, որոնցից շատերը ձեռք բերեցին ինքնավար իրավունք։ Երկար ժամանակ Բելգիան Ֆրանսիայի, Անգլիայի և այսպես կոչված «Սրբազան Հռոմեական կայսրության» մրցակցության ասպարեզ էր։ 1384 թվականին Ֆլանդրիան, 1430 թվականին Բրաբանտը մտան Բուրգունդական պետության կազմի մեջ։ Բրաբանտը դարձավ այդ պետության միջուկը, Բրյուսելը՝ բուրգունդական դքսերի նստավայրը։
1477 թվականին (վերջնականապես 1482 թվականին) Բելգիայում հաստատվեց Հաբսբուրգների դինաստիան։ «Սրբազան Հռոմեական կայսրության» բաժանումից հետո (1555 թվական) Բելգիան անցավ Իսպանիային։ Բելգիայում կապիտալիստական հարաբերությունները ծնունդ առան շատ վաղ։
16-րդ դար
16-րդ դարում Անտվերպենը դարձավ համաշխարհային առևտրի խոշորագույն կենտրոն։ Սակայն կապիտալիստական հարաբերությունների հետագա զարգացմանը խոչընդոտում էր իսպանական բացարձակ միապետությունը։ Այդ հակասությունները հանգեցրին Նիդերլանդներում, որի բաղկացուցիչ մասն էր կազմում նաև ժամանակակից Բելգիայի տարածքը, վաղ բուրժուական հեղափոխության ծավալմանը, որի շնորհիվ անկախություն ստացավ միայն Հյուսիսային Նիդերլանդները (Հոլանդական Հանրապետություն)։ Սկսած XIX դ․ 70-ական թվականներից Բելգիայի կառավարող շրջանները Լեոպոլդ II-ի (1865-1909) գլխավորությամբ մասնակցեցին Աֆրիկայի գաղութային բաժանմանը։ 1884-1885 թվականներին Բեռլինի կոնգրեսը ճանաչեց Բելգիայի հատուկ շահերը «Կոնգո ազատ պետությունում» (1908 թվականից՝ Բելգիայի գաղութը)։
20-րդ դար
20-րդ դարի սկզբներին Բելգիան փոքր իմպերիալիստական երկիր էր՝ գաղութային ընդարձակ տիրապետություններով։ Առաջին համաշխարհային պատերազմի սկզբին Գերմանիան խախտեց Բելգիայի չեզոքությունը և օկուպացրեց երկիրը մինչև 1918 թվականը։ Բելգիական կառավարությունը փախավ Հավր (Ֆրանսիա)։ Այդ նույն ժամանակ բելգիական զորքերը անգլիական և ֆրանսիական զորամասերի հետ մասնակցում էին Գերմանիայի աֆրիկյան տիրապետությունների զավթմանը։ Վերսալյան հաշտության պայմանագրով (1919) Գերմանիայից Բելգիային անցան Էյպենը, Մալմեդին, Մորենեն։ Բելգիան ստացավ նաև Ռուանդա-Ուրունդիի մանդատը և Գերմանիայից ռազմատուգանք ստանալու իրավունք։ 1920 թ.-ին Բելգիան ռազմական դաշինք կնքեց Ֆրանսիայի, 1921 թ.-ին մաքսային դաշինք՝ Լյուքսեմբուրգի հետ։ Բելգիական մոնոպոլիաները կարևոր դիրքեր գրավեցին Լեհաստանի, Ռումինիայի, Հարավսլավիայի, ինչպես նաև Աֆրիկայի ու Ասիայի մի շարք երկրների տնտեսության մեջ։ Հոկտեմբերյան սոցիալիստական մեծ հեղափոխության ազդեցությամբ Բելգիայում ուժեղացավ հեղափոխական շարժումը։ 1921 թվականին հիմնադրվեց Բելգիայի կոմունիստական կուսակցությունը (ԲԿԿ)։ Բանվորական շարժման վերելքը կառավարող շրջաններին ստիպեց 1919-1921 թվականներին զիջումներ կատարել (ընտրական ռեֆորմը, 8-ժամյա աշխատանքային օր սահմանելու մասին օրենքը և այլն)։
Բելգիան Երկրորդ համաշխարհային պատերազմում
1935 թվականի հուլիսի 12-ին Բելգիայի և ՍՍՀՄ-ի միջև հաստատվեցին դիվանագիտական հարաբերություններ։ 1940 թվականի մայիսի 10-ին գերմանական բանակը ներխուժեց Բելգիա։ Չնայած ագրեսորին դիմադրելու բելգիական ժողովրդի վճռականությանը, Լեոպոլդ III թագավորը՝ բելգիական բանակի գլխավոր հրամանատարը, 1940 թվականի մայիսի 28-ին ստորագրեց կապիտուլյացիայի պայմանագիր։ Նույն օրը Բելգիայի կառավարությունը փախավ Լոնդոն, որտեղ մնաց մինչև 1944 թվականի սեպտեմբերը։ ԲԿԿ-ն միակ քաղաքական կուսակցությունն էր, որ գլխավորեց Բելգիայի հայրենասիրական ուժերը և երկրում կազմակերպեց դիմադրության շարժում։ Օկուպացիայի առաջին տարիներին ստեղծվեց «Բելգիայի Անկախության ճակատ» հայրենասիրական կազմակերպությունը։ 1944 թվականի սեպտեմբերին անգլո-ամերիկյան զորքերը ազատագրեցին Բելգիայի տարածքը։ 1944-1947 թվականներին Բելգիայի կառավարությունում ներկայացված էին նաև համայնքները։ Դեմոկրատական շարժման վերելքը, որը գլխավորում էին համայնքները, Բելգիայի կառավարող շրջաններին ստիպեց իրականացնել մի շարք բարենորոգումներ (1947 թվականի սոցիալական ապահովագրության օրենքը, կանանց ընտրական իրավունք տրամադրելը և այլն)։
1947 թվականի մարտին կոմունիստները հարկադրված դուրս եկան կառավարությունից։ 1950 թվականի հուլիսին, Լեոպոլդ III-ի՝ Բելգիա վերադառնալու կապակցությամբ (1950 թվականի օգոստոսին թագավորական գահը հանձնեց իր որդուն՝ Բոդուենին), տեղի ունեցավ աշխատավորների համատեղ գործադուլ, որին մասնակցեց 500 հազար մարդ։
Բելգիայի գաղութների անկախացում և ազգային հարց
Աֆրիկայում ծավալվող ազգային-ազատագրական պայքարը Բելգիային ստիպեց անկախություն տալ Կոնգոյին (1960) և Ռուանդա-Ուրունդիին (1962)։ Սակայն բելգիական գաղութարարները Կոնգոյի Հանրապետությունում (հռչակվեց 1960 թ.-ին) հրահրեցին արյունահեղ ընդհարումներ և վարում էին երկրի անդամահատման քաղաքականություն։ Կոնգոյի ճգնաժամի հետևանքով Բելգիայում ստեղծվեց ներքաղաքական անկայուն դրություն։ Միմյանց փոխարինող կառավարություններն ընդունում էին հակադեմոկրատական օրենքներ։
Բելգիայում սրվեց նաև ազգային հարցը, որը կառավարական երկարատև ճգնաժամի պատճառ դարձավ։ 1968 թվականի հունիսին կաթոլիկներից և սոցիալիստներից կազմվեց կառավարություն Գ․ էյսկենսի գլխավորությամբ։ Բելգիան ՄԱԿ-ի անդամ է 1945 թվականից, 1949 թվականին՝ ՆԱՏՕ մասնակից։ 1950 թվականին Բելգիայի և ԱՄՆ-ի միջև կնքվեց «ռազմական օգնության» համաձայնագիր։ 1955 թվականին բելգիական խորհրդարանը հավանություն տվեց Փարիզի համաձայնագրերին և Բելգիան միացավ Արևմտա-եվրոպական դաշինքին։
Բելգիան Քարածխի և պողպատի եվրոպական միավորման (1951 թվականից), «Ընդհանուր շուկայի» (1957 թվականից) մասնակից է։ 1964 թվականին Բելգիան հրաժարվեց ՆԱՏՕ-ի բազմակողմանի միջուկային ուժերի ստեղծմանը մասնակցելուց, բայց իր տարածքը տրամադրեց Ֆրանսիայից հեռացած ՆԱՏՕ-ի միացյալ զինված ուժերի գերագույն գլխավոր հրամանատարության շտաբը և ՆԱՏՕ-ի խորհուրդը տեղավորելու համար (1967)։ ԱՄՆ-ից Բելգիան տեղափոխվեց ՆԱՏՕ-ի ռազմական կոմիտեն (1967)։
1969-1970 թվականներին Բելգիայի կառավարությունը բազմիցս հանդես եկավ Եվրոպայի անվտանգության ապահովման հետ կապված խնդիրների լուծման, մասնավորապես համաեվրոպական խորհրդակցություն հրավիրելու օգտին։
Պետական կարգ
Բելգիան սահմանադրական միապետություն է։ Գործող սահմանադրությունն ընդունվել է 1831 թվականին։ Պետության գլուխը՝ թագավորը, ձևականորեն օժտված է լայն լիազորություններով, սակայն դրանք իրականացնում է կառավարությունը)։ Օրենսդրական իշխանությունն իրականացնում է երկպալատ (ներկայացուցիչների պալատ և սենատ) խորհրդարանը։
1969 թվականից ընտրական իրավունքից օգտվում են 18 տարին լրացրած բոլոր քաղաքացիները։ Գործադիր իշխանությունը պատկանում է կառավարությանը։ Յուրաքանչյուր նահանգի բնակչություն 4 տարի ժամանակով ընտրում է նահանգային խորհուրդ, որի գործադիր մարմինը՝ մշտական պատգամավորությունը, գլխավորում է նահանգապետը։
Բելգիայի վարչական բաժանման ստորին միավորներում՝ համայնքներում, 6 տարի ժամանակով ընտրվում է համայնքային խորհուրդ, որի գործադիր մարմնին՝ ավագների կոլեգիային, բուրգոմիստրի գլխավորությամբ, նշանակում են կենտրոնական իշխանությունները։
Ալեքսանդրա Պացավաս
Ալեքսանդրա Պացավաս (Alexandra Patsavas, ), Գրեմմիի և Էմմիի անվանակարգերում ամերիկյան երաժշտության վերահսկիչ և պրոդյուսեր, ով աշխատել է ավելի քան 100 ֆիլմերի և հեռուստասերիալների վրա, որոնցից ամենահայտնիներն են The Twilight Saga, The O.C., Grey's Anatomy, Gossip Girl, Mad Men, Bridgerton և CODA:
Բելգիա
Աշխարհագրություն
Բելգիան Եվրոպայում գտնվող փոքր երկիր է, նրա տարածքը գրեթե հավասար է Հայաստանի տարածքին։ Ավտոմեքենայով կարելի է չորս-հինգ ժամում կտրել-անցնել նրա մի ծայրից մյուսը։
Ալեքսանդրա Պացավաս
Մանկություն
Պացավասը ծնվել է 1968 թվականին Իլինոյս նահանգի Չիկագո քաղաքում և ծագումով հույն է։ Չնայած ծնողների երաժշտական նախասիրությունների ազդեցությանը, որը տատանվում էր ռոքից մինչև օպերա, Պացավասն ավելի շատ հետաքրքրված էր քաղաքականությամբ մինչև իր միջնակարգ դպրոցական տարիները, երբ նա սկսեց հետաքրքրվել երաժշտությամբ, հաճախելով ռոք համերգներ, գնելով LP-ներ և լինել «վատերի երեխա՝ 80-ականների սանրվածքով, ով գնացել է բոլոր ակումբներն ու շոուները» ։
Բելգիա
Աշխարհագրություն
Բելգիայի տարածքը տարբեր ժամանակներում պատկանել է Ֆրանսիային, Գերմանիային, Իսպանիային, Ավստրիային և Հոլանդիային։ Բելգիան անկախ պետություն է դարձել 1830 թվականին միայն։
Բելգիայում ապրում են երկու ազգեր՝ վալոնները և ֆլամանդացիները։
Կլիմա
Բելգիան ընկած է Հյուսիսային ծովի ափին։ Ծովից փչող խոնավ քամիները մեղմացնում են ձմեռային ցուրտն ու ամառային շոգը։ Գետերը չեն սառչում։ Ձմռանը մեծ մասամբ ամպամած է, մառախլապատ, ամռանը զով է, հաճախ տեղում են հորդ անձրևներ։ Ծովափից դեպի երկրի խորքը հարթավայր է ձգվում։ Այն հատում են գետերն ու ջրանցքները, որոնց երկայնքով բարդիներ են աճում։ Շուրջը մուգ կանաչ մարգագետիններ են, արածում են կովերի նախիրներ։ Այնուհետև հարթավայրն սկսում է բարձրանալ և վերածվել բլրաշատ տեղանքի։
Ալեքսանդրա Պացավաս
Կարիերա
Նրա աշխատանքը The O.C. ներառում էր շոուում ներկայացված բոլոր թրեքների ընտրությունը, միքսը և վերահսկումը, ինչպես նաև հաջորդող վեց սաունդթրեքերը ։ Նրա աշխատանքը նաև հիմնականում կազմված էր խմբերի և արտիստների մոտենալուց՝ ձայնագրելու շապիկները և արտոնագրման թույլտվություն խնդրելուց՝ երգերը շոուում և միքսերում ներառելու համար ։ Քանի որ հարմար երգերի նրա շարունակական որոնումը հաճախ հանգեցնում է չստորագրված կամ ոչ հիմնական կատարողների, նա մասամբ պատասխանատու է հեռուստատեսության միջոցով երաժշտության առաջմղման միտումը վերահաստատելու համար, քանի որ The Flaming Lips-ը հայտնվել է Բևերլի Հիլզ, 90210-ում, մասնավորապես, Grey's Anatomy-ում նման երգերով, որոնցից են Snow Patrol-ի «Chasing Cars»-ը և The Fray-ի «How to Save a Life»-ը, որոնք երկուսն էլ մեծ հաջողություն ունեցան շոուում նկարահանվելուց հետո ։ Այս տենդենցին հետևեց Beastie Boys-ի «Ch-Check It Out» սինգլը, որը դեբյուտ ունեցավ The O.C.-ի մի դրվագում, նույնիսկ մինչև ռադիոյի պրեմիերան ։ Ջոշ Շվարցը, ով ի սկզբանե վարձել էր Պացավասին The O.C.-ի համար, որը նա ստեղծել էր, նորից վարձեց նրան Gossip Girl-ի և Chuck-ի համար, որոնք երկուսն էլ նա ստեղծել էր՝ տեսնելով այն հաջողությունը, որը նա բերեց երկու The O.C.-ին և դրանում ներկայացված երգերին ու արտիստներին ։ Gossip Girl-ի վրա նրա աշխատանքը բերեց Նյու Յորքի վրա հիմնված բազմաթիվ խմբեր (շոուի միջավայրի համար) և այլ հայտնի երգեր, ներառյալ Ֆերգիի «Glamorous»-ը սերիալի գովազդային տեսահոլովակի համար ։ Նա վերջերս եղել է Marvel's Runaways-ի երաժշտության ղեկավարը, որը նաև արտադրվել է Ջոշ Շվարցի և Ստեֆանի Սևիջի կողմից ։
Բելգիա
Կլիմա
Երկրի հարավում, սահմանի մոտ, հարթավայրը փոխակերպվում է անտառապատ լեռների։ Կենտրոնական Բելգիան պատված է երկաթուղային և ավտոմոբիլային ճանապարհների, գետերի և ջրանցքների խիտ ցանցով, որոնց շուրջը եռում է կյանքը։ Այստեղ արդյունահանում են քարածուխ, ծխնելույզներից ծուխ են արձակում խոշոր գործարաններն ու ֆաբրիկաները, և երկինքը պայծառ օրերին անգամ հաճախ մշուշապատվում է։ Գետահովիտների երկայնքով գրեթե անընդմեջ ձգվում են քաղաքներն ու ավանները։
Ալեքսանդրա Պացավաս
Կարիերա
2007 թվականին Chop Shop Music Supervision-ը Atlantic Records-ի հետ գործարքի արդյունքում բացեց իր սեփական երաժշտական պիտակը Chop Shop Records-ը, հետագայում տեղափոխվելով Universal Records : Լեյբլի ցանկը ներառում էր Անյա Մարինա, Scars on 45 (երկուսն էլ ներկայացված էին Grey's Anatomy-ում), Macintosh Braun, Milo Greene, The Republic Tigers և Twilight սաունդթրեքերը ։ Բացի Twilight սերիալից, Պացավասը նաև աշխատել է բազմաթիվ ֆիլմերի վրա, այդ թվում՝ Hunger Games: Catching Fire, Perks of Being a Wallflower, Wonder, A Futile and Stupid Gesture, Warm Bodies, Moxie և վերջերս օսկարակիր CODA :
Բելգիա
Բնակչություն
Խտությամբ Բելգիան գրավում է առաջին տեղերից մեկը (1 կմ² վրա՝ 550 մարդ)։ Ըստ ազգային կազմի` բաժանվում է ֆլամանդացիների (մոտ 5, 5 մլն) և վալոնների (մոտ 4 մլն, 1970)։ Ապրում են նաև գերմանացիներ, հրեաներ և այլք։
Ալեքսանդրա Պացավաս
Կարիերա
Պացավասը երեք անգամ առաջադրվել է «Գրեմմի» մրցանակի «Լավագույն կոմպիլացիոն սաունդթրեք ալբոմ կինոնկարի, հեռուստատեսության կամ այլ տեսողական մեդիայի համար» անվանակարգում։ Նրա առաջին անվանակարգը եղել է Grey's Anatomy Original Soundtrack, Vol. 2, միակ հեռուստատեսային սաունդթրեքն այս անվանակարգում, որը համօգտագործվում է պրոդյուսեր Միտչել Լեյբի և տարբեր արտիստների հետ, որոնք ներկայացված էին ալբոմում ։ Նրա մյուս անվանակարգերը (երկուսն էլ Փոլ Կաթսի հետ) եղել են «Մթնշաղ. սաունդթրեք» և «Մթնշաղ. Խավարում» (Original Motion Picture Soundtrack) համար, որոնցից յուրաքանչյուրը թողարկվել է նրա Chop Shop Records լեյբլում  ։
Նա նաև եղել է անկախ արտիստների կարիերային աջակցելու 5-րդ ամենամյա անկախ երաժշտական մրցանակաբաշխության դատավորը ։ Նա նաև ծառայել է որպես Musicares-ի խորհրդի նախագահ 10 տարի հետո՝ որպես ձայնագրման ակադեմիայի բարեգործական խմբի սպա և խորհրդի անդամ ։
2020 թվականին Պացավասը միացավ Netflix-ին՝ ստանձնելով օրիգինալ սերիալների ռեժիսոր/երաժշտական ստեղծագործական արտադրության նորաստեղծ դերը՝ վերահսկելով Netflix-ի ստեղծագործական երաժշտության ծառայությունները և օրիգինալ սերիալների արտադրության ռազմավարությունը ։
Հանրաճանաչ մշակույթում
HBO-ի Girls շոուի 5-րդ սեզոնի դրվագում, որը կոչվում է «Hello Kitty», հերոսները՝ Մարնին և Դեսին իմանում են, որ իրենց երգն ընտրվել է Պացավասի կողմից՝ Grey’s Anatomy-ի գալիք դրվագում հայտնվելու համար, որը նրանք ակնկալում են, որ կփոխի իրենց կյանքը ։
Արտաքին հղումներ
Կատեգորիա:Երաժիշտներ Կատեգորիա:Երաժիշտներ ըստ ազգության Կատեգորիա:Երաժշտական պրոդյուսերներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի կոմպոզիտորներ Կատեգորիա:Ամերիկացի գործարարներ
Բելգիա
Բնակչություն
Պետական լեզուներն են՝ նիդեռլանդերենը (ֆլամանդերեն), ֆրանսերեն (վալոնները խոսում են ֆրանսերեն) և գերմաներենը։ Բնակչության մեծ մասը կաթոլիկ է, պաշտոնական տոմարը՝ Գրիգորյան։ Բնակչության դինամիկային բնորոշ է դանդաղ աճը (1968 թ.-ին 1000 բնակչին՝ 2 մարդ)։ Տնտեսական ակտիվ բնակչությունը 3,8 միլիոն է (1968), քաղաքային բնակչությունը՝ 2/3-ից ավելին։
Արդյունաբերություն
Բելգիան արտադրում է թուջ, պողպատ, պղինձ, ավտոմոբիլներ, հաստոցներ, քիմիկատներ, ապակի, գործվածքներ, գորգեր։ Այդ ապրանքներով Բելգիան առևտուր է անում բազմաթիվ երկրների հետ։ Բելգիացիները շատ աշխատանք են կատարում նաև գյուղատնտեսության մեջ։ Նրանք մշակում են հացահատիկ, կարտոֆիլ, բանջարեղեն։
Երկրում բուծում են կովերի այնպիսի ցեղեր, որոնք առատ կաթ են տալիս։
Հայ-բելգիական հարաբերություններ
2009 թվականի մայիսի 26-ին Բելգիայում Հայաստանի արտակարգ և լիազոր դեսպան է նշանակվել Ավետ Ադոնցը։
Ծանոթագրություններ
Կատեգորիա:Արևմտյան Եվրոպայի երկրներ Կատեգորիա:ՄԱԿ-ի անդամ երկրներ Կատեգորիա:Ֆրանսախոս երկրներ Կատեգորիա:Միջերկրածովյան միության անդամներ Կատեգորիա:Լիբերալ ժողովրդավարություններ Կատեգորիա:ՆԱՏՕ-ի անդամ երկրներ Կատեգորիա:Ֆեդերալ միապետություններ Կատեգորիա:1830 հիմնադրված պետություններ և տարածքներ Կատեգորիա:Բենիլյուքս Կատեգորիա:Ֆրանկոֆոնիայի միջազգային կազմակերպության անդամ երկրներ Կատեգորիա:Հոլանդախոս երկրներ և տարածքներ Կատեգորիա:Եվրոպայի պատմություն Կատեգորիա:Եվրոպայի խորհրդի անդամ երկրներ
Սալվատորե Կոգնետտի դե Մարտիիս
Սալվատորե Կոգնետտի դե Մարտիիս (Salvatore Cognetti de Martiis, ծնվել է՝ ), իտալացի քաղաքական տնտեսագետ, Թուրինի համալսարանի պրոֆեսոր։
Կենսագրություն
Սալվատորե Կոգնետի Դե Մարտիիսը ծնվել է 1844 թվականի հունվարի 19-ին Իտալիայի Բարրի քաղաքում։ Սովորել է Պիզայում 1861-1865 թվականներին։
1866 թվականին նա ընդգրկվել է Գարիբալդիի կամավորների շարքում տիրոլյան արշավին մասնակցելու համար, իսկ հաջորդ տարի, վերադառնալով Բարի, նշանակվել է քաղաքային դպրոցների տնօրեն ինչպես նաև Արդյունաբերական և մասնագիտական ​​ինստիտուտի քաղաքատնտեսության պրոֆեսոր ։
1868 թվականին տեղափոխվել է Մանտուա՝ գավառական տեխնիկական ինստիտուտում իրավունք և տնտեսագիտություն դասավանդելու։ Մանթուայում սկսել է աշխատել որպես հրապարակախոս՝ ղեկավարելով «Gazette Mantua» (1870-1874) թերթը և համագործակցելով «Հաստատակամություն» կազմակերպության հետ՝ հրապարակումներ անելով քաղաքական և սոցիալական հարցերի վերաբերյալ ։
Նշանակվելով Սիենայի և Թուրինի համալսարանների պրոֆեսոր 1878 թվականին, նա տեղափոխվեց Պիեմոնտեզի մայրաքաղաք՝ դասավանդելու քաղաքական տնտեսություն։ Կարևոր անվճար դասընթաց դասավանդեց նաև սոցիոլոգիայից։ Այստեղ նա հիմնեց Քաղաքական տնտեսության լաբորատորիան, որն այժմ կրում է իր անունը, և նրա տնօրենն էր 1893 թվականից։ Սալվատորե Կոգնետի Դե Մարտիիսը Թուրինի Իտալիայի թագավորական արդյունաբերական թանգարանում տնտեսագիտության և արդյունաբերական իրավունքի պրոֆեսոր էր։
Հղումներ
Կատեգորիա:Իտալացի տնտեսագետներ Կատեգորիա:Իտալացի պատմաբաններ Կատեգորիա:19-րդ դարի տնտեսագետներ
Լը Գրան Բուր
Լե Գրան Բուր (Le Grand-Bourg), Ֆրանսիայի կանտոն է, գտնվում է Լիմուզան շրջանում։ Կրյոզ դեպարտամենտի կանտոնն է։ Մտնում է Գերե օկրուգի մեջ։ Համաձայն 2006 թվականի մարդահամարի կանտոնի բնակչությունը 3897 մարդ էր։ Կանտոնի համարը 2318 է։ Լե Գրան Բուր կանտոնում կա 7 կոմունա, որոնցից ամենամեծը Լե Գրան Բուր կոմունան է։
Արտաքին հղումներ
Կատեգորիա:Կրյոզ դեպարտամենտի կանտոններ Կատեգորիա:Ֆրանսիայի կանտոններ
Քրիս Անդերսոն
Քրիս Անդերսոն (Chris Anderson, ), TED համաժողովների ներկայիս հոգաբարձու բրիտանացի նախկին համակարգչային լրագրող և ամսագրի հրատարակիչ, Future plc բրիտանական մեդիաընկերության հիմնադիր։
Կենսագրություն
Քրիս Անդերսոնը ծնվել է 1957 թվականին Պակիստանի հեռավոր գյուղերից մեկում ։ Ծնողները եղել են բժիշկ միսիոներներ, և Քրիսի վաղ մանկությունն անցել է Պակիստանում, Հնդկաստանում, Աֆղանստանում։ Սովորել է Հնդկաստանի Հիմալայան լեռներում գտնվող Վուդսթոք դպրոցում նախքան Բաթի Monkton Combe դպրոց տեղափոխվելը ։
Օքսֆորդի համալսարանում ուսանել է ֆիզիկա, այնուհետև փոխել է մասնագիտությունը և ուսանել փիլիսոփայություն, քաղաքագիտություն և տնտեսագիտություն։ 1978 թվականին ավարտել է համալսարանը։
Որպես լրագրող՝ կարիերան սկսել է աշխատելով տեղական թերթերում, ապա Սեյշելյան կղզիներում հիմնել համաշխարհային լրատվական ծառայություն։ 1984 թվականին վերադառնալով Մեծ Բրիտանիա՝ տարվել է համակարգչային հեղափոխությամբ և դարձել Մեծ Բրիտանիայի Personal Computer Games և Zzap!64 վաղ համակարգչային ամսագրերի խմբագիրը։ Մեկ տարի անց հիմնադրել է Future հրատարակչությունը։ Նոր ընկերությունը ի սկզբանե ուշադրոթյունը կենտրոնացրել է մասնագիտացված համակարգչային հրապարակումների վրա, այնուհետև վերածվել է այլ ոլորտների, ինչպիսիք են՝ հեծանվավազք, երաժշտություն, վիդեո խաղեր, տեխնոլոգիա և դիզայն։ 1994 թվականին Անդերսոնը տեղափոխվել է ԱՄՆ, որտեղ կառուցել է Imagine Media, որը հանդիսանում է Business 2.0 ամսագրի հրատարակիչը և IGN վիդեոխաղերի կայքի ստեղծողը, 1996 թվականին հիմնադրել է Sapling հիմնադրամը։
TED
2001 թվականին Sapling հիմնադրամը ձեռք է բերել TED համաժողովների, ապա Մոնտերեյում, Կալիֆոռնիայում, ԱՄՆ-ում տեխնոլոգիայի, ժամանցի և դիզայն բնագավառներում անցկացվելիք ամենամյա հանդիպումների կազմակերեպումը։ Թողնելով Future հրատարակչությունը՝ Անդերսոնը լրիվ դրույքով սկսել է աշխատել TED-ում։ Նա ընդլայնել է համաժողովների ժամանակ լուսաբանվող թեմաների ծածկույթը՝ ներառելով գիտության, բիզնեսի և առանցքային գլոբալ խնդիրներին առնչվող թեմաներ, միաժամանակ ավելացնելրել է երիտասարդական ծրագրերը՝ համաժողովներում ներառելով ավելի քան 300 շրջանավարտների, ինչպես նաև սահմանել է 1 միլիոն դոլար արժողությամբ TED մրցանակ այն մասնակից համար, «ով ուզում է փոխել աշխարհը»։
2006 թվականին TED-ը փորձարկել է ելույթները համացանցում։ Հաջողություններով ոգեշնչված՝ Անդերսոնը կազմակերպությունը վերակազմավորել է որպես գլոբալ մեդիա նախաձեռնություն՝ նվիրված «գաղափարներին, որոնք արժանի են տարածման»՝ տեղեկատվությունը տարածելով առցանց տեսանյութերով։ 2015 թվականին կազմակերպությունը տեղադրել է իր 2,000-րդ առցանց ելույթը։ Ելույթները կարելի է դիտել անվճար. հազարավոր կամավորների ջանքերով դրանք թարգմանվում են ավելի քան 100 լեզվով։
Շարունակելով «արմատական շիտակություն» ռազմավարությունը՝ 2009 թվականին Անդերսոնը ներկայացրել է TEDx նախաձեռնությունը, որը թույլ է տալիս ազատ լիցենզիաներ տրամադրել տեղական այն կազմակերպիչներին, ովքեր ցանկանում են կազմակերպել իրենց սեփական TED միջոցառումները։ Ավելի քան 10.000 նման միջոցառումներ են անցկացվել՝ ստեղծելով TEDx 60.000 բանակցությունների արխիվ։ Երեք տարի անց մեկնարկել է TED-Ed ծրագիրը, որն առաջարկում է ազատ կրթական տեսահոլովակներ և գործիքները աշակերտների և ուսուցիչների համար։
Ընտանիք
Անդերսոնն ունի երեք դուստր` Զո, Եղիսաբեթ և Աննա։ Ավագ դուստրը՝ Զոն, մահացել է 2010 թվականին 24 տարեկան հասակում՝ թունավորվելով ածխածնի օքսիդից ։ 2008 թվականին Անդերսոնն ամուսնացել է Ժաքլին Նովոգրացի հետ, ով Acumen գլոբալ վենչուրային հիմնադրամի հիմնադիրն ու գործադիր տնօրենն է։
Արտաքին հղումներ
Կատեգորիա:Ամերիկացի ձեռնարկատերեր Կատեգորիա:Օքսֆորդի համալսարանի շրջանավարտներ Կատեգորիա:Ամերիկացի գործարարներ Կատեգորիա:Ամերիկացի լրագրողներ Կատեգորիա:Բրիտանացի լրագրողներ Կատեգորիա:Ամերիկացի հրատարակիչներ
Փոպ շրջան (Մինեսոտա)
Փոպ շրջան (Pope County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,736 կմ² է, բնակչությունը՝ 11,236 մարդ (2000 թ. տվյալներով)։ Շրջկենտրոնն է Գլինվուդ բնակավայրը։ Կազմավորվել է 1862 թ.։
Կատեգորիա:Մինեսոտա նահանգի շրջաններ
Վենետիկյան դպրոց
Վենետիկյան դպրոցի երաժշտության համար ոգեշնչման աղբյուրներից մեկը ընդարձակ, հնչեղ սրահն էր։ Մոտավորապես 1550-ից 1610 թվականներին Վենետիկում կոմպոզիտորների կենսաձևը երաժշտության մեջ Վենետիկյան դպրոցն էր, շատերն աշխատում էին բազմաձայն ոճով։ Ուշ տասնվեցերորդ դարի վենետիկյան բազմաձայն ստեղծագործությունները Եվրոպայի ամենահայտնի երաժշտական ստեղծագործությունների թվում էին, և նրանց ազդեցությունը երաժշտական վարպետության վրա այլ դարերում հսկայական էր։ Վենետիկյան դպրոցի ներկայացրած հայտնագործությունները Ֆլորենսիայում մոնոներկայացման և օպերայի ժամանակակից զարգացման հետ մեկտեղ, միասին որոշում են երաժշտության Վերածննդի ավարտը և երաժշտական բարոկկոյի սկիզբը։